**Қостанай облысы әкімдігі білім басқармасының «Қостанай педагогикалық колледжі» коммуналдық мемлекеттік қазыналық кәсіпорыны**

**Педагогикалық оқулар,**

**ағартушы, жаңашыл-педагог,**

**жазушы, этнограф, фольклоршы, қоғам қайреткері Ыбырай Алтынсариннің құрметіне арналған.**

**Тақырыбы**: Ыбырай Алтынсариннің шығармалары-тәрбиенің алтын діңгегі.

**Студенттің аты-жөні, тобы**

Тулепова Адия, М-41

**Ғылыми жетекшінің аты-жөні,**

**тегі, лауазымы**

Бейсенбаева Гүлім Галибекқызы

№2 мектеп бөлімінің меңгерушіісі

**г.Костанай, 2020год**

**МАЗМҰНЫ**

1. Кіріспе......................................................................................................................3

2. Ы.Алтынсарин шығармалары- тәрбиенің алтын діңгегі ...................................4

2.1. Ы.Алтынсариннің тәлім-тәрбиелік мұраларының мәні....................................4

2.2. Қазіргі заманның оқу-тәрбие процесіндегі тұңғыш педагог- Ы.Алтынсарин еңбектерінің алатын орны...........................................................................................6  
3.Қорытынды................................................................................................................9

Пайдалынған әдебиеттер тізімі................................................................................10

**Кіріспе**

Қазақстан Республикасының білім беру жүйесінің қазіргі кезеңін әлемдік деңгейдегі білім беру тенденциясынан бөліп қарауға болмайды. Қазіргі қоғамда болып жатқан кең шеңбердегі өзгерістер үшінші мыңжылдықтың білімді, тәрбиелі жас ұрпағын қалыптаструшыларға үлкен міндет жүктері сөзсіз. Бүгінгі қоғам алдында тұрған ең жауапты міндет – тәуелсіз мемлекетіміздің уығы боп қадалатын қоғам мүшелерін, жастарды тиянақты  білім беру, адамгершілік қасиеттерге тәрбиелеу .

Қазақ халқы ерте кезеңнен бері бала тәрбиесіне мән беріп, аса үлкен жауапкершілікпен қараған. Соның ішінде бала тәрбиесінің дұрыс қалыптасуына өзінің шығармалары арқылы ықпал еткен қазақтың ұлы ақындарының бірі –Ыбырай Алтынсарин.  Еңбектері арқылы өмір шындығын таныта білген кемеңгер, заманының ең маңызды білім мен тәрбие мәселесін көтеріп қана қоймай, оны шығармаларына арқау еткен өшпес жұлдыз, ерекше дарын иесі. Ыбырай Алтынсарин қазақтың ағартушылық тарихында және ұлттық мектебінің қалыптасуында терең із қалдырды. Оның өз бойындағы қуатын халықтың арман-тілегі үшін аямай көрсете білгені -  бүгінгі ұрпақ үшін мол тәжірибе бола білді.

Жұмыстың өзектілігі: Қазіргі бастауыш мектепте тұңғыш педагог- Ыбырайдың әңгімелерін қолдана отытырып оқу-тәрбие процесінің жүзеге асырылу деңгейін зерттеу.

Жұмыстың мақсаты: ХІХ ғасырдағы Ыбырай атамыздың тәлім-тәрбиелік иделары мен ойларының қазіргі мектептегі оқу-тәрбие процесі мен бала тәрбиесінен алатын орнын анықтау.

Осы мақсаттан келесі міндеттер туындайды:

* Ы. Алтынсаринның шығармаларының тәлім-тәрбиелік маңызын қарастырып, мәнін айқындау.
* Бастауыш сынып әдебиеттік оқу пәнінен, оқу бағдарламалары мен оқулықтарын зерттей келе, Ыбырай Алтынсарин шығармаларындағы тәрбиелік идеялардың оқу-тәрбие процесіндегі қолдануын зерттеу.
* Бүгінгі күндегі Ыбырай атамыздың мемориалдық-мұражайынан ақпарат жинап, виртуалды экскурсины жүзеге асырып, оны қолданысқа енгізу.

**2.Ы.Алтынсарин шығармалары- тәрбиенің алтын діңгегі**

**2.1.Ы.Алтынсариннің тәлім-тәрбиелік мұраларының мәні**

«Кел, балалар , оқылық!» деп ұлы педагог алғашқылардың бірі болып балаларды оқуға, білім алуға шақырды. Бірақ та ол қазақ жастарын оқуға үндеумен қатар балаға жастайынан дұрыс тәрбие беру, өмірде бар жақсы да асыл қасиетерді бойға сіңіруге, бір сөзбен айтқанда адамның адам деген ардақты есімін ақтай алатын тұлға қалыптастыруға бар күш жігерін салып, соның негізінде өзінің жазушылық , аудармашылық еңбектерінің негізгі мәнін тәрбиелік бағытта жүзеге асырды.

Ұлы ағартушы, педагогтың өмір бойы жазып қалдырған мұраларын тәрбиелік жағынан еңбек пен өнерге баулитын және адамгершілікке тәрбиелейтін шығармалар деп екі топқа бөліп қарастыруға болады.   Еңбекті сүю, қадірлеу — Ыбырай әңгімелері мен өлеңдеріндегі негізгі такырыптардың бірі. Ол еңбек адамның өмірі үшін ерекше маңызды рөл атқарады, еңбексіз өнер де, білім де қолға келмейді де еңбекті бірінші орынға қойып, тәрбие негізі адал еңбекте деп тұжырым жасайды. Осыған дәлел, оның бұл тақырыпта жазған көптеген әңгімелері мен өлеңдері бар. Мысалы, "Өрмекші, кұмырсқа, карлығаш" әңгімесінде аталған жәндіктер мен құстың тіршілік етуімен таныстыра отырып, окушысын еңбекті сүюге тәрбиелейді. "Жұмыссыз, еңбексіз жүрген бір жан не бір жәндік жоқ. Сен де солар секілді еңбек ет, боска жүрме" — деген ой айтады жазушы. Еңбек тақырыбын қозғаған Өрмекші, құмырсқа, қарлығаш", "Бай баласы мен жарлы баласы", "Дүние қалай етсең табылады?", "Байлық", "Әке мен бала", "Асыл шөп", "Қыпшақ Сейіткұл", "Киіз үй мен ағаш үй", т.б. әңгімелері — өзінің өнегелігімен, бейнелілігімен, көркемдігімен еріксіз есте қалатын туындылар.

Жазушының келесі бір топ әңгімелері адамгершілік тәрбие мәселесіне жазылған. Адамзат баласы шыр етіп жерге түскеннен бастап ата-ананың аялы алақаны мен ыстық ықыласына бөленіп өсетіні белгілі. Ата-ана баласына көптеген асыл қасиеттерді үйретіп, жақсы азамат болуын тілейді және үміттенеді. Бұл тақырыпта да жазған Ыбырайдың әңгімелері мен өлеңдері бар. Оның анық та , айқын дәлелін келесі өлең жолдарынан көруге болады.

«Кім сендерді балалар, сүйе-тұғын,  
Қуанышыңа қуанып, қайғыңа күйе-тұғын?  
Түн ұйқысын төрт бөліп кірпік қақпай,  
Шешең байғұс дамылсыз жүре-тұғын..».. дей келе Ыбырай атамыздың ананың бала өміріндегі ролі мен ананың балаға деген шексіз махаббатын, ынтызарлығын осы «Ананың сүюі»олең шумақтары арқылы паш етті.

Сонымен қатар, «Бақша ағаштары», «Таза бұлақ» және тағы басқа да әңгімелерінде , «Әй, жігіттер!», «Азған елдің хандары» , «Әй, достарым!» сияқты өлеңдерінен тәрбиенің ізі жатыр деп толықтай сеніммен айтуға болады.

Ы. Алтынсариннің аудармалар мұрасы да едәуір елеулі. Ол И.А.Крыловтың мысалдарын, Л.Н. Толстойдың әңгімелерін орыс тілінен қазақ тіліне аударғанда негізгі мәні мен тәрбиелік маңыздылығын сақтай отырып, аударды.

Қазақ даласындағы білімнің көзін ашқан, Ыбырай Алтынсариннің айтып кеткен нақыл сөздерінде де өнегелі, тәрбиелік мәні, өмірлік мазмұны бар болса керек. Тұңғыш педагогтың пікірі мен тәрбиелік өсиетін ұстаздық , адамгершілік, тіл туралы, еңбек тақырыптарына арнаған келесі нақыл сөздері мен мақал-мәтелдерінен көре аламыз.

1. «Әр нәрсенің сыртына қызықпа, асылы ішінде.»
2. «Байлық — қанағат пен еңбекте.»
3. «Жақсы ой мен жақсы сөз - жақсы істерге жетелейді.»
4. «Еңбекпен табылған дәм тәтті»
5. «Өнер, білім - бәрі де оқуменен табылған.»

Қорыта келгенде, Ыбырай шығармалары қысқа мазмұнды болса да, олардың ішіндегі тәрбие берер терең мағыналы сөздердің болуы, әр әңгіменің тағылымдық мәніне ерекше көңіл аудару ұлы ағартушы Ыбырай шығармаларының өзіндік ерекшеліктері бар екенін анықтауға болады. Оларды түсініп оқыған адам ғана ұлы ұстаздың шебер тәрбиеші екендігіне көз жеткізеді.

**2.2. Қазіргі заманның оқу-тәрбие процесіндегі тұңғыш педагог- Ы.Алтынсарин еңбектерінің алатын орны.**

Ы.Алтынсаринның ХІХ ғасырдың аяғында өзінің педагогикалық қызметінде ұстанған негізгі принциптері ХХІ ғасырға аяқ басқан, бәсекеге қабілетті 50 елдің қатарына қосылуға ұмтылыс жасап отырған Қазақстанның қазіргі рухани – мәдени дамуында өзінің өзектілігін жоғалтқан жоқ.

Қазіргі замандағы тәуелсіз еліміз Қазақстан мектептерінің оқу-тәрбие процеіндегі Ы.Алтынсаринның алатын орны ерекше маңызды. Бүгінгі күнде, Ыбырай атамыздың шығармалары білім көкжиегінің кеңеюіне, балалардың бойында адамгершілік, еңбекқорлық, сүйіспеншілік, адалдық қасиеттерін қалыптастырудың негізі.

Ыбырай Алтынсариннің еңбектеріннің қазіргі оқу-тәрбие процесіндегі орнын, бастауыш сыныптарға арналған әдебиеттік оқу мен оқу бағдарламаларын зерттей келе , әр сыныптағы Ыбырай атамыздың оқытылатын шығармаларын анықтадым.

|  |  |  |
| --- | --- | --- |
| **Оқулық** | **Сыныбы** | **Шығармасы** |
| Әдебиеттік оқу, авторы: Қабатай Б.Т. | 2 сынып, 2 бөлім | «Бұл кім?» өлеңі,  «Салақтық» әңгімесі |
| Әдебиеттік оқу, авторы: Қабатай Б.Т. | 3 сынып, 1 бөлім | «Баланың айласы», «Малды пайдаға жарату» әңгімелері |
| Әдебиеттік оқу, авторы: Қабатай Б.Т. | 3 сынып, 2 бөлім | «Өзен» өлеңі, «Таза бұлақ» әңгімесі |

Зерттеу нәтижесінде біз Ыбырай атамыздың өлеңдері мен шығармалары 2 және 3 сыныптарда тереңдетіліп оқытылатына көз жеткіземіз. Осыған қарамастан , бастауыш мектеп сабақтарында Ыбырай Алтынсарин шығармаларының тәрбиелік маңызы жоғары орын алатындығын анықтау мақсатымен бастауыш сынып мұғалімдері мен оқушылары арасынан сауалнама жүргізілді.

№1- Сауалнамаға «Бастауыш білім беру мұғалімі» мамандығның 6 студенті жауап берді. Сауалнама қорытындысы , болашақ мұғалімдердің пікірі бойынша , келесі қорытынды шығардым:

* Ыбырай Алтынсарин шығармаларының тәрбиелік мәні бар.
* Мұғалімдердің ортақ пікірі: «Тәрбиелік маңызы өте зор, себебі ол тек қана ұлттық тәрбие мен мұрасын жеткізіп қоймай, сонымен қатар оқуға шақырып, пайдасын айтып, көкірегі ояу, білімді, талапты, еңбекқор, тату ұлт дамуына ықпал еткен тұлға.»
* Бастауыш сынып оқушыларының әдебиеттік оқу оқулығындағы берілген Ы.Алтынсарин шығармаларындағы қозғалған негізгі тақырыптар: еңбек , адамгершілікке баулу тақырыптары.
* Ы.Алтынсарин шығармалары оқушыны тұлға ретіндегі қалыптасуына ықпал етеді.
* Бастауыш сынып мұғалімдері Ыбырай шығармаларындағы нақыл , өсиет сөздерді күнделікті өмірде қолданады.

№2-Сауалнамаға №24 мектеп гимназиясының 2020 жылғы 4 сынып түлектері жауап берді. Сауалнама нәтижесі бойынша:

* Оқушылар берілген сұрақтарға 82% толығымен дұрыс жауап берді.
* Ы.Алтынсарин шығармаларының негізгі тақырыптарын көрсетті.
* «Әке мен бала», «Асыл шөп», «Бақша ағаштары», «Бай баласы мен жарлы баласы» әңгімелерінің, «Ананың сүюі», «Кел, балалар , оқылық» өлеңдерінің тәлім-тәрбиелік мағынасын дұрыс көрсетті.

Мен Ыбырай атамыздың шығармаларының маңыздылығын айқындау мақсатында Қостанай қаласындағы №24 бастауыш мектеп-гимназиясының мұғалімі Султанова Қымбат Сапабековнадан онлайн түрде сұхбат алдым. Қымбат Сапабековна Ыбырай Алтынсарин шығармаларының оқушының бойында адамгершілік қасиеттерді , рухани дүниені,тұлға ретінде қалыптасыуына ықпал ететіндігіне көз жеткізіп, іс-жүзінде дәлелдеген . Сонымен қатар қазіргі оқу-тәрбие процесіне Ыбырайдың ұлан ғайыр мұрасын жаңашылдандыру мақсатында инновациялық технологиялардың көмегімен, мультимедиалық құралдар арқылы тәлім-тәрбиелік әңгімелерін аннимациялау идеясын ұсынып, бастауыш сынып оқушыларымен бірге жүзеге асырды. Бүгінгі күнде әңгімелердің мультфилм түріндегі нұсқалары мен сахналық түрдегі көріністер оқушылардың қызығушылығын арттыра отырып, күнделікті оқу-тәрбие процесінде жанданғандығын хабарлады.

Баяндамаға қосымша ақпарат жинау және ағартушы, жазушы, педагог Ыбырай атамыздың 179 жылдығы қарсанында Қостанай қаласындағы Ыбырай Алтынсарин атыңдағы мемориалдық – мұражай қызметкерлерімен сұхбат жүргіздім. Сұхбаттағы қозғалған негізгі сұрақтар:

* Ұлы ағартушы,ұстаз , фольклоршы Ыбырай Алтынсаринның туған күні қарсанында, аталы күнде мемориалдық мұражайындағы өткізілген іс-шаралар.
* Қостанай қаласындағы Ы.Алтынсарин атыңдағы мұражай ұлы тәрбиеші, педагог туралы қандай ақпарат қорын жинауға мүмкіндік береді.
* Бүгінгі күнде мұражай бастауыш білім беру мектептерімен қалай әрекеттесіп, оқу-тәрбие процесіне ықпал жасайды.

Сұхбат Ы.Алтынсарин атындағы мемориалдық мұражайдың аға қызметкері Руслан Бақытжанұлы және Назгүл Токеноқызымен жүргізіліп, маңызды, жаңа ақпараттар легімен танысуға мүмкіндік берді. Сонымен қатар 20.10.20 күні Ы.Алтынсарин туған күні қарсаныңда жүзеге асырылған дөңгелек үстелдің куәгері болып, Ыбырай атамыздың ұрпақтарымен онлайн форматта кездесу жүргізілді.

Қорыта келе, біз қазіргі бастауыш сыныптардағы оқу-тәрбе процесінде қазақтың оқу-ағарту саласының негізін қалаушы Ы.Алтынсарин мұраларының ХХІ ғасыр технологиялары арқылы жанданып, құрылымы, мән-мағынасы, тәрбиелік мәні бала санасына ерекше әсер етіп, баланың қызығушылығын оятып, баланың бойына тереңінен тәрбие нәрін құйып, қоғамда адамгершілігі жоғары адамдар қалыптастыруға ықпал жасайтындығына көз жеткіздік.

**Қорытынды**

Ы.Алтынсарин өзінің барлық оқулықтарында, әдістемелік еңбектерінде жас ұрпақты тәрбиелеудегі оқыту мен тәрбиелеу мәселелерін көтеріп, өзектілігін шешуге ұмтылады және өзінің шығарамалары арқылы бүгінгі күнде де баланың тұлға ретінде қалыптасуында тәрбиелік ықпал тигізуде.

Мен зерттеу нәтижесінде Ыбырай атамыздың шығармаларын зерттей келе, баланың тұлға ретіндегі қалыптасуына зор ықпал көрсетіп, бойыңа адамгершілік, жақсы қасиеттерді сіңдірудегі маңызды орын алатындығына көз жеткіздім.

Қазіргі бастауыш білім беру жүйесіндегі Ыбырай шығарамалларының оқытылу дәрежесін анықтай отыра ,Ыбырай Алтынсарин шығармалары мен өлеңдерінің тәлім-тәрбиелік маңыздылы мен мәнін арттыру мақсатында сыныпта және сыныптан тыс жұмыстарды жүзеге асыру керек екендігін аңғардым.. Сыныпта және сыныптан тыс Ыбырай атамыздың құрметіне жасалатын тәрбиелік жүзеге асыруға болатын іс-шаралар, болашақ мұғалім ретіндегі менің ұсынысым:

* Бастауыш 3-4 сынып сынып оқушыларына арналған «Ыбырай оқулары» атты сыныптан тыс әдеби сайыс кешін жүзеге асыру.
* 2-3 сынып оқушылары арасында ұйымдастырылатын « Ұлы ұстаз-Ыбырай» тақырыбында интеллектуалды ойыны.
* 1-4 сынып оқушыларының Ыбырай Алтынсарин атыңдағы кітапханалар, мұражайлары мен ескерткіштеріне сапарға шығуы.
* Ыбырай Алтынсарин әңгімелерін сахналау сайысы.
* Оқушылардың қызығушылығын ояту мақсатында онлайн форматта, «BilimLand.kz», «YouTube» бағдарламаларында Ыбырай әңгімелерін аннимациялау арқылы, оқушыларға ұсыну.

Зерттеу жұмысы барысында мен қазіргі кездегі өзекті мәселенің бірі , бүгінгі күнде әлемдегі пандемия ауруына байланысты, Қостанай қаласындағы Ы.Алтынсарин атыңдағы мемориалдық мұражайға виртуалды экскурсиясын жүзеге асырып, қашықтықтан оқыту форматындағы оқу-тәрбие процесіне қосудың оқушылардың қазақ мектебінің негізін салушы Ыбырай Алтынсаринмен және де мұражаймен таныс болуда мәні бар екендігіне сенімдімін.

Қорыта келе, ағартушының өнегелі өлеңдері мен шығармаларының тәлім тәрбиелік маңыздылығы бұрынғы кезде қандай – жарқын да жанды қасиеттерімен көрініп, қазақ мектебін ашу мен бала тәрбиесінде айқын іздерін қалдырса, қазір де сол асыл да абзал ерекшеліктерін өз бойында сақтауда.

Талай ғасырлар өтсе де, өзі өмір сүрген заманында және де қазіргі замандағы қазақ балаларын тәрбиелеуде Ыбырай атамыздың шығармалары тәлім - тәрбиенің алтын діңгегі болып саналады.

**Пайдалынған әдебиеттер тізімі:**

1. Алтынсарин Ы. «Кел, балалар, оқылық: Өлең, əңгімелер мен мақал, жұмбақтар.» — Алматы: Атамұра, 2006.
2. Алматы, Жазушы, «Алтынсарин Ыбырай тағылымы», 1991ж.
3. Қабатай Б.Т. «Әдебиеттік оқу» 2 сынып, 1, 2 бөлімі , Атамұра, 2017 жыл.
4. Қабатай Б.Т. «Әдебиеттік оқу» 3 сынып, 1,2 бөлімі, Атамұра, 2018 жыл.